MAJOR แนวโน้มกำไรยังสดใส
ราคาหุ้น MAJOR จะแปรผันไปตามหน้าหนังที่เป็นกุญแจสำคัญต่อการสร้างรายได้ของบริษัท ซึ่งตลอดหลายปีที่ผ่านมา ราคาหุ้นจะปรับตัวได้ดีในช่วงครึ่งปีแรกตามผลของฤดูกาล
ราคาหุ้น MAJOR จะแปรผันไปตามหน้าหนังที่เป็นกุญแจสำคัญต่อการสร้างรายได้ของบริษัท ซึ่งตลอดหลายปีที่ผ่านมา ราคาหุ้นจะปรับตัวได้ดีในช่วงครึ่งปีแรกตามผลของฤดูกาล
27 ต.ค. 2562

คุณค่าบริษัท
มีการวิเคราะห์กันว่า บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR จะยังคงมีรายได้และกำไรช่วงไตรมาส 3/2562 เติบโตได้ดีจากงวดเดียวกันของปีก่อน โดยมีปัจจัยสำคัญอยู่สองประเด็นในการสนับสนุน ได้แก่
ด้วยปัจจัยดังกล่าว ทำให้เชื่อว่าในช่วงไตรมาส 3/2562 บริษัทจะมีรายได้ 2,310 ล้านบาท (เพิ่มขึ้น 13% จากงวดเดียวกันของปีก่อน) และมีกำไรปกติ 151 ล้านบาท (เพิ่มขึ้น 12% จากงวดเดียวกันของปีก่อน)
นอกจากนี้ทางนักวิเคราะห์ บล.ทรีนีตี้ ค่อนข้างมั่นใจว่าบริษัทจะมีผลการดำเนินงานในไตรมาส 3 ออกมาเติบโตจากฐานที่ต่ำ แต่อาจจะต้องลุ้นผลการดำเนินงานในไตรมาส 4 เนื่องจากฐานที่สูง (บริษัทมีกำไรในไตรมาส 4/2561 สูงที่สุดประจำไตรมาส 4 ในรอบหลายปี)
ถึงอย่างไรก็ตามเชื่อว่าหน้าหนังในไตรมาส 4 นี้จะยังมีโอกาสที่จะสร้างรายได้ให้กับ Major ได้อยู่ในระดับที่ดี เนื่องจากมีหนังไทยที่จะเป็น Wildcard อยู่หลายเรื่อง เช่น บอดี้การ์ดหน้าหัก ตุ๊ดซี่ส์แอนด์เดอะเฟค Bikeman 2 เป็นต้น
ส่วนราคาหุ้นของ MAJOR จะแปรผันไปตามหน้าหนังที่เป็นกุญแจสำคัญต่อการสร้างรายได้ของบริษัท ซึ่งตลอดหลายปีที่ผ่านมา ราคาหุ้นของ Major จะปรับตัวสูงขึ้นได้ดีในช่วงครึ่งปีแรกตามผลของฤดูกาลโดยเฉพาะช่วงไตรมาสสองที่เป็น High season และปรับตัวลดลงในช่วงครึ่งปีหลังเนื่องจากหน้าหนังที่อ่อนแอ
แต่ค่อนข้างมั่นใจว่าประวัติศาสตร์จะเปลี่ยนไปในปีนี้ เนื่องจากผลการดำเนินงานในไตรมาส 3 ที่ยังคงเติบโตและไตรมาส 4 ที่น่าจะยังอยู่ในระดับที่ดี น่าจะทำให้ราคาหุ้นไม่ปรับตัวลงไปเหมือนในอดีตที่ผ่านมา
ทั้งนี้จึงยังคงแนะนำ “ซื้อ” ที่ราคาเป้าหมาย 31.50 บาท โดยเชื่อว่าการที่ราคาหุ้นปรับตัวลงมาในระดับที่ต่ำกว่า 25 บาทนั้นเป็นจุดที่น่าสนใจในการเข้าลงทุน
…
ผู้ถือหุ้นรายใหญ่
รายชื่อกรรมการ